ToekomsVenster: Wanneer ek sake in my eie hande neemFoto: Pixabay.com Lees: Numeri 14 en Josua 14:6-15 Dikwels kry ons geloof arendsvlerke in die lig van ŉ Godsbelofte, maar wanneer die vervulling daarvan uitbly, neem ons sake in ons eie hande. Dis dan dat ons ewe braaf ons hemde oopknoop en ons borshare wys, selfversekerd dat die uitkoms in ons eie hande lê. Die vraag is dus: In wie se ry val jy in? Reken jy op jou eie krag? Beteken dit dat jy die Here onderskat om sy beloftes uit te voer? Hoe lyk jou wholly follow van die Here? Ek merk nou die dag ŉ bufferplakker op – How is my driving? – met die veronderstelling dat iemand die bestuurder se bestuursvermoë dophou. Wat daarvan as ons elk ŉ plakker sou dra met How is my walking (in faith)? – met die veronderstelling dat ander sal opmerk by wie se ry ons inval, waar ons gesindheid lê en of ons die Here onderskat! Here, ’skuus dat ek soms myself kaptein maak! Ek val weer agter U in! Amen.